LIETUVOS RESPUBLIKOS ENERGETIKOS MINISTRO

į s a k y m a s

**DĖL LIETUVOS RESPUBLIKOS energetikos ministro 2009 m. gruodžio 9 d. įsakymo Nr. 1-244 „DĖL PREKYBOS ELEKTROS ENERGIJA TAISYKLIŲ PATVIRTINIMO“ PAKEITIMO**

2013 m. birželio 4 d. Nr. 1-118

Vilnius

1. P a k e i č i u Prekybos elektros energija taisykles, patvirtintas Lietuvos Respublikos energetikos ministro 2009 m. gruodžio 9 d. įsakymu Nr. 1-244 „Dėl Prekybos elektros energija taisyklių patvirtinimo“ (Žin., 2009, Nr. [149-6677](https://www.e-tar.lt/portal/lt/legalAct/TAR.AEB0FBCC0DB4); 2012, Nr. [65-3304](https://www.e-tar.lt/portal/lt/legalAct/TAR.E665DEE09A29)):

1.1. Nurodytų taisyklių 5 punkte:

1.1.1. Pripažįstu netekusia galios devintąją pastraipą.

1.1.2. Papildau nauja penktąja pastraipa ir ją išdėstau taip:

„**Diena – prieš prekyba elektros energija** – elektros energijos biržos operatoriaus organizuojama prekyba elektros energijos biržos „diena – prieš“ prekybos platformoje, kai biržoje prekiaujama elektros energija, kuri bus tiekiama ateinančią operatyvinę dieną.“

1.1.3. Papildau nauja šeštąja pastraipa ir ją išdėstau taip:

„**Dienos eigos prekyba elektros energija** – elektros energijos biržos operatoriaus organizuojama prekyba elektros energijos biržos „dienos eigos“ prekybos platformoje, kai, pasibaigus diena – prieš prekybai elektros energija, nepertraukiamai kiekvieną dieną prekiaujama elektros energija, prieš operatyvinės valandos pradžią.“

1.2. Išdėstau 8.2 punktą taip:

„8.2. prekyba elektros energija biržoje:

8.2.1. diena – prieš prekyba elektros energija;

8.2.2. dienos eigos prekyba elektros energija;“.

1.3. Pripažįstu netekusiais galios 8.3 ir 9.4 punktus.

1.4. Išdėstau 11.1 punktą taip:

„11.1. prekyba elektros energija pagal dvišales sutartis, kuri vyksta ne vėliau kaip iki balansavimo energijos pirkimo–pardavimo sutarčių, sudaromų tarp perdavimo sistemos operatoriaus ir balansavimo energijos tiekėjų, standartinėse sąlygose numatyto informacijos apie dvišalėmis sutartimis suprekiautus valandinius elektros energijos kiekius pateikimo perdavimo sistemos operatoriui termino pabaigos;“.

1.5. Pripažįstu netekusiu galios 11.3 punktą.

1.6. Išdėstau 16 punktą taip:

„16. Rinkos dalyviai, priskirti skirtingiems gamybos, tiekimo su kitomis valstybėmis ar vartojimo balansams ir sudarę dvišalę sutartį, privalo pateikti informaciją apie valandinius kiekius perdavimo sistemos operatoriui balansavimo energijos pirkimo–pardavimo sutartyse su elektros rinkos dalyviais nustatyta tvarka.“

1.7. Išdėstau 17 punktą taip:

„17. Rinkos dalyvių, laiku nepateikusių informacijos perdavimo sistemos operatoriui arba pateikusių skirtingą informaciją, dvišalėje sutartyje nustatyti kiekiai yra neįtraukiami į sudaromas balansavimo energijos tiekėjų ataskaitas.“

1.8. Išdėstau taisyklių IV skyriaus pavadinimą taip:

„**IV. ELEKTROS ENERGIJOS PREKYBOS ELEKTROS BIRŽOJE TVARKA**“.

1.9. Išdėstau 18 punktą taip:

„18. Prekyba elektros energijos biržoje apima diena – prieš ir dienos eigos prekybą elektros energija. Elektros energijos prekybos elektros biržoje tvarka ir kitos prekybos elektros biržoje sąlygos ir reikalavimai, kurie yra privalomi visiems biržos dalyviams, nustatomi elektros biržos operatoriaus paskelbtose prekybos elektros biržoje taisyklėse.“

1.10. Pripažįstu netekusiais galios 21 ir 22 punktus.

2. N u s t a t a u, kad dienos eigos prekyba elektros energija pradedama, kai elektros energijos biržos operatorius įgyvendina visas šiai prekybai vykdyti būtinas organizacines ir technines priemones, bet ne vėliau kaip iki 2014 m. sausio 1 d.

Energetikos ministras Jaroslav Neverovič